b'\n_START_ARTICLE_\nClayjev matemati\xc4\x8dni in\xc5\xa1titut\n_START_PARAGRAPH_\nClayjev matemati\xc4\x8dni in\xc5\xa1titut (angle\xc5\xa1ko Clay Mathematics Institute, kratica CMI) je zasebna neprofitna ustanova s sede\xc5\xbeem v Cambridgeu, Massachusetts. Poslanstvo in\xc5\xa1tituta je pove\xc4\x8devanje in \xc5\xa1irjenje matemati\xc4\x8dnega znanja. Podeljuje ve\xc4\x8d nagrad in podpor nadarjenim matematikom. Ustanovili so ga leta 1998 na pobudo bostonskega poslovne\xc5\xbea Landona T. Clayja in njegove \xc5\xbeene Lavinie D. Clay. Ameri\xc5\xa1ki matematik Arthur Jaffe z Univerze Harvard je bil prvi predsednik CMI._NEWLINE_In\xc5\xa1titut je verjetno najbolj znan po problemih tiso\xc4\x8dletne nagrade, druga\xc4\x8de pa opravlja \xc5\xa1iroko mno\xc5\xbeico dejavnosti, kot je podoktorski program, kjer vsako leto podprejo deset \xc4\x8dlanov, vsakoletna poletna \xc5\xa1ola, katere poro\xc4\x8dila objavljajo skupaj z Ameri\xc5\xa1kim matemati\xc4\x8dnim dru\xc5\xa1tvom.'